
KĖDAINIŲ RAJONO SAVIVALDYBĖS TARYBA

SPRENDIMAS
DĖL ATLEIDIMO NUO VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS IŠDAVIMĄ

2023 m. lapkričio 24 d. Nr. TS-352
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 2 punktu, 15 straipsnio 2 dalies 14 punktu, Lietuvos Respublikos rinkliavų įstatymo 7 straipsnio 2 dalimi, 12 straipsnio 3 punktu, Vietinių rinkliavų nuostatų, patvirtintų Kėdainių rajono savivaldybės tarybos 2008 m. gegužės 30 d. sprendimu Nr. TS-147 „Dėl vietinių rinkliavų nustatymo ir nuostatų tvirtinimo“ 29 punktu,  Kėdainių rajono savivaldybės taryba n u s p r e n d ž i a:
Atleisti verslo subjektus nuo vietinės rinkliavos už leidimo prekiauti ar teikti paslaugas išdavimą Didžiojoje Rinkos aikštėje nuo 2023 m. gruodžio 1 d. iki 2024 m. sausio 15 d.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras 								       Valentinas Tamulis							

